Diari Oficial de la Generalitat Valenciana


Sumari del DOGV 7715, del 09-02-2016 (2016/748)

RESOLUCIÓ de 27 de gener de 2016, de Presidència de la Generalitat, per la qual s'aprova l'exempció de l'obligació de mantindre el lloc de treball de secretaria de l'Ajuntament de Vallés.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7715

Data del DOGV
:   09-02-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/748


Data del document
:   27-01-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de gener de 2016, de Presidència de la Generalitat, per la qual s'aprova l'exempció de l'obligació de mantindre el lloc de treball de secretaria de l'Ajuntament de Vallés. [2016/748]  
L'Ajuntament de Vallés va acordar, en sessió plenària celebrada el dia 29 de juny de 2015, sol·licitar l'exempció de l'obligació de mantindre el lloc de treball de secretaria, ja que reuneix els requisits exigits per a sol·licitar-ne l'exempció.   
En la mateixa sessió plenària es va acordar, així mateix, que les funcions atribuïdes al lloc suprimit siguen exercides pel servici d'assistència a municipis de la Diputació Provincial de València.  
El lloc de treball de secretaria es troba vacant.  
En l'expedient queda acreditat que els drets liquidats per operacions corrents de cada un dels dos últims exercicis, excloses les subvencions finalistes en el capítol IV, no superen els 250.000 euros.  
  
Sol·licitat el preceptiu informe la Diputació Provincial de València, este ha sigut emés en sentit favorable, mitjançant un acord adoptat en la sessió de data 20 d'octubre de 2015.  
Resolc:  
  
Eximir de l'obligació de mantindre el lloc de secretaria a l'Ajuntament de Vallés. Les funcions reservades a l'esmentat lloc seran exercides pel servici d'assistència a municipis de la Diputació Provincial de València.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar un recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que estimen oportuna.  
  
València, 27 de gener de 2016.- El president de la Generalitat, p. d. (R 31.07.2015, del president de la Generalitat de delegació d'atribucions; DOCV 04.08.2015), el secretari autonòmic de Presidència: Andreu Ferrer Bautista.